"2.3.3 Ditirwana Kwala tlhamo ya boleele jwa mafoko a a ka nnang 400- 450 ka NNGWE FELA ya ditlhogo tse di latelang. O se ka wa lebala go thala letlhomeso kana Ipaakanyetsotiro, go tlhagisa setlhangwa sa ntlha le go se runa diphoso pele o kwala sa bofelo. 2.3.3.1 Fa nka nna mokwadi wa dibuka tsa Setswana. 2.3.3.2 Nka tokafatsa jang thebolo ya ditirelo mo baaging fa ke le mokhanselara 2.3.3.3 Fa nka nna mogokgo wa sekolo sa me. 2.3.3.4 Maano a ke tlaa a dirisang go tokafatsa dipholo tsa sekolo sa rona. 2.3.3.5 Nka ntlha ya fa bosenyi e le tlhobaboroko mo toropong ya gaetsho, fa nka nna mo maemong a go nna mokhomisenara wa sepodise nka bo fedisa. 2.4 TLHAMO E E SA TSEYENG LETLHAKORE Dintlhathuto 2.4.1 Diponagalo tsa tlhamo e e sa tseyeng letlhakore • Mofuta o wa tlhamo o leka go tlisa tekatekano mo matlhakoreng otlhe a dingangisano. • Mokwadi o leba matlhakore otlhe a setlhogo se se filweng a bo a tlhagisa dintlha tse dithulanang ka go se tseye letlhakore. • Kwa bofelong mokwadi a ka tlhagisa ntlhakemo ya gagwe mme dintlha tse di emelelang setlhogo le tse di leng kgatlhanong le setlhogo di tshwanetse go lekalekanngwa mme di sekasekiwe mo tsamaong ya kwalo ya tlhamo. 15"